Berlingske Tidende, 1831-08-26
I de Deputeredes Kammer forefaldt i Forgaars et høist væmmeligt Optrin. Under Discussionerne angaaende Kammerets Takadresse til Kongen foreslog Hr. Bignon i den Paragraph, der angaaer Polen, følgende Amendement: "I Deres Majestæt, rørende Ord om Polens Ulykke ønsker de Deputeredes Kammerat finde en Vished (certitude), der er den meget kjær; den nemlig : at den Polske Nationalitet ikke skal gaae til Grunde. Hr. Felix Baudin foreslog Udtrykket Haab (esperance) i Stædet for Vished. Efterat Storseglbevareren havde talet for Hr. Baudins Amendement og Hr. de Tracy for Hr. Bignons erklærede Kammerets Præsident, efter dettes eenstemmige Opfordring, Discussionen endte og Præsidenten var i Begreb med at sætte Hr. Bignons Amendement først til Votering, men adskillige Medlemmer forlangte, at Hr. Baudins Amendement skulde sættes først Præsidenten paastod det Modsatte; desuagtet vedbleve mange Medlemmer høirøstede deres Forlangende at Hr. Baudins Amendement skulde have Fortrinnet. Midt under Forvirringen, som var en Følge af denne Modsigelse, reiste Præsidenten for Ministerconseilet, Hr. Casimir Perier, sig for at tale, men blev strax afbrudt ved Raabet: "Til Orden, til Orden! Discussionen er endt!" Kammerets Præsident erklærede, at Voteringen endnu ikke var begyndt, og at Hr. Perier altsaa var berettiget til at taleom Stridspørgsmaalet. Alligevel vedblev Oppositionen, og antog omsider en voldsom og tumultarisk Charakteer, hvorpaa man inte Exempel finder uden i hine National-Conventets Dage. Hr. Perier beraabte sig paa sit Privilegium til at tale til Kammere, som Minister; et Privilegium, der hjemledes ham ved Chartet, som det var Kammerets Pligt at agte. Tumulten vedblev. Hr. Jollivet besteeg gientagne Gange Tribunen, hvorpaa Hr. Perier, allerede stod, men han blev nødt til at træde ned. Ogsaa de Hr. Jousselin, Odillon Barrot og Flere, forsøgte forgiæves paa at bemægtige sig Tribunen. Hr. Jousselin nærmede sig til Ministeren med saa stor Heftighed, at det syntes som om han vilde tage ham ved Kraven og kaste ham ned af Tribunen; Ministeren spurgte ham, om han havde i Sinde at lægge Haand paa ham Dette vederstyggelige Optrin varede nogen Tid, midt under Kammerets Kiv og Skrig; Hr. Perier vedblev at paastaae sin uomtvistelige Ret til at høres. Kammerets Præsident, der fandt det umueligt at tilvejebringe Orden, satte omsider sin Hat paa og erklærede Sessionen suspenderet i een Time. - Kl. 6 3/4 tog Præsidenten atter sit Sæde, men ikke Halvdelen af Medlemmerne var samlet. Han beklagede høiligen hvad der nys var skeet, - Tildragelser, sagde han, hvis Gjentagelse vilde aldeles tilintetgjøre en repræsentativ Regjerings Velgierninger, ved at forvandle Kammeret til en Kampplads for personlig, lidenskabelig Tvist, medens Nationens Jnteresser derover glemtes. - Et Medlem fra Centrumet foreslog derpaa at Sessionen, skulde ophæves, hvilket ogsaa strax samtykkes. I Gaar har Kammeret antaget Hr. Bignons Amendement men i Stædet for Ordet certitude substitueret Ordet assurance. Forhen vare ogsaa adskillige Amendements, foreslagne af Gen Lafayette, til Fordeel for Jtalienerne og Polakkerne, blevne uden Skaansel forkastede af Kammeret. Courier francais dadler bittert at dettes Medlemmer omsider hørte hans Forslag med knurrende Utaalmodighed. Hr. de Latour=Maubourg er i Gen. Belliards Sted udnævnt til vor Gesandt i Belgien.